ماداگاسکار (زنجیرەفیلم)
ماداگاسکار زنجیرەفیلمێکی ئەنیمەیشنە کە لەلایەن دریم وۆرکس ئەنیمەیشن بەرھەمھێنراوە. بێن ستیلەر، کریس ڕۆک، دەیڤد شویمەر و جادا پینکێت سمیس بەشدارن وەک ئەکتەری دەنگی لە فیلمەکاندا. یەکەم

فیلمی زنجیرەفیلمی ماداگاسکار فیلمی ماداگاسکار (فیلمی ٢٠٠٥)، دووەم فیلمی زنجیرەفیلمەکە ماداگاسکەر: ھەڵھاتن بەرەو ئەفریقایە کە لە ساڵی ٢٠٠٨ بڵاوکرایەوە، سێیەم فیلمی زنجیرەفیلمەکە ماداگاسکار ٣: ویستراوترینی ئەورووپایە کە لە ساڵی ٢٠١٢ بڵاوکرایەوە. فیلمێک لەلایەن میدیایێکی پەیوەندیدار بە ناوی پەنگوینەکانی ماداگاسکار لە ٢٠١٤ بڵاوکرایەوە. فیلمی چوارەمی زنجیرەفیلمەکە، ماداگاسکار ٤، لە ٢٠١٤ ڕاگەیاندرا، بەڵام ڕێکەوتی بڵاوکردنەوەی دواخرا بەھۆی نۆژەنکردنەوەی ستودیۆکە.

چیڕۆکی فیلمەکە باس لە سەرکێشییەکانی چوار ئاژەڵ دەکات کە ژیانییان لە باخچەی ئاژەڵان بەسەربردووە لە ژێردەستی مرۆڤان و چاوەڕوانەکراوانە دەنێردرێنەوە بۆ ئەفریقا. دەبێت بۆ مانەوەیان تێبکۆشن و ھەوڵی گەڕانەوە بدەن بۆ نیویۆرک ستی بە یارمەتی گرووپێک لە پەنگوین و چەندین کەسایەتی جۆراوجۆر لە کاروانەکەیاندا.

فیلمەکان

فیلمە سەرەکییەکان

ماداگاسکار (٢٠٠٥) 
ماداگاسکار فیلمە ئەنیمەیشنێکی کۆمیدییە کە لە ساڵی ٢٠٠٥ بڵاوکراوەتەوە و یەکەم فیلمە لە زنجیرەفیلمی ماداگاسکار. بەوەی کە لەلایەن ئێرک دارنێل و تۆم مکگرات دەرھێنراوە، فیلمەکە باس لە چوار ئاژەڵ دەکات کە ژیانییان لە باخچەی ئاژەڵان بەسەربردووە: ئەلێکسی شێر (بێن ستیلەر)، مارتیی کەری کێوی (کریس رۆک)، مێلمانی زەڕرافە (دەیڤد شویمەر)، و گلۆریای کەرکەدەن (جادا پینکێت سمیت). ئەم ئاژەڵانە ژیانییان لە ژێردەستی مرۆڤان بەسەربردووە و چاوەڕواننەکراوانە لە دوورگەی ماداگاسکار کەشتییەکەیان نقوم دەبێت.

فیلمەکە سەرکەوتنێکی بازرگانی بوو بەوەی ٥٣٢$ میلیۆن قازانجی کرد.

ماداگاسکار: ھەڵاتن بەرەو ئەفریقا (٢٠٠٨) 
ماداگاسکار: ھەڵاتن بەرەو ئەفریقا فیلمە ئەنیمەیشنێکی کۆمیدی/ سەرکێشییە کە لە ساڵی ٢٠٠٨ بڵاوکراوەتەوە، و پاشکۆیێکە بۆ ماداگاسکار (٢٠٠٥). لە دەرھێنانی ئێرک دارنێل و تۆم مکگرات، فیلمەکە درێژییەکە بۆ سەرکێشییەکانی ئەلێکس، مارتی، مێلمان و گلۆریا، کە ھەوڵی گەڕانەوەیان بۆ نیویۆرک ستی دەدەن بەڵام دەنێردرێنەوە ئەفریقا، کە ئەلێکس ئاشنادەبێتەوە لەگەڵ دایبابی زوبا (بێرنی ماک) و فلۆری (شێری شێپێرد). ھەرچەندە، شێرێک بە ناوی ماکونگا (ئەلێک باڵدوین) پلانی ڕووخاندنی زوبا و بوون بە شێریکی ئەلفا دەدات.

فیلمەکە ٦٠٣$ میلیۆن قازانجی کرد، کە بەرزترە لە قازانجی ماداگاسکار (٢٠٠٥)

سەرچاوەکان

بەستەرە دەرەکییەکان